Half-Life tęsinio kūrimas

Šis straipsnis nėra pilnas, jūs galite prisidėti jį papildydami

Po 2007 m. išleisto „Half-Life 2: Episode Two“ žaidimo kūrėjai Valve pernelyg neatviravo dėl naujosios franšizės dalies. Iš kūrėjų buvo tikimasi „Half-Life 2: Episode Three“ pasirodymo, nes kaip jie patys nurodė, buvo siekiama išleisti po naują epizodą kas 6-8 mėnesius. Deja, šiai dienai viešumoje galima išvysti tik saujelę koncepcinių iliustracijų, bylojančių apie tai, kokią viziją naujajam epizodui turėjo kūrėjai. Per visą šį laiką kompanija išleido dar dešimtis žaidimų. 2020 m. po ilgos pertraukos pasirodė naujoji serijos dalis „Half-Life: Alyx“, tačiau tai buvo ne istorijos tęsinys, o „Half-Life 2“ įvykių priešistorė, be to prieinama tik VR vartotojams. Vis dėlto, šio žaidimo pabaigoje atskleidžiamos detalės, susijusios su „Half-Life“ siužeto pratęsimu.

Dar iki „Half-Life: Alyx“ pasirodymo, internete nutekėjo informacija apie tai, kad Valve atsisakė epizodinio istorijos vystymo modelio ir apsiėmė kurti pilną bei didesnės apimties žaidimą, pavadintą „Half-Life 3“ vardu. Tačiau žmonės, dirbantys kompanijoje, atsisakė komentuoti apie žaidimo vystymo progresą ir apie galimą pasirodymo datą, žinodami fanų nepasitenkinimą pažadais. Šiomis dienomis „Half-Life 3“ yra bene laukiamiausias žaidimas iš Valve kompanijos ir nuolatos kritikuojamas dėl užtęsto kūrimo.

Imdamas interviu iš „Alyx“ kūrėjų, „The Final Hours of Half-Life 2“ bei „The Final Hours of Portal 2“ autorius Geoff Keighley bandė išsiaiškinti, ką reiškia VR atėjimas į jų žaidimų sferą, tačiau kūrėjai vengė teigti ar ateinanti „Half-Life“ dalis galėtų būti pritaikyta tik virtualiai realybei, nes norima pamatyti, ar „Half-Life: Alyx“ bus pakankamai sėkmingas produktas.

## Laiko skalė

Visa pasirodžiusiu informacija apie naujojo „Half-Life“ kūrimą suskirstyta laiko skalėje:

### 1999

Užregistruotas domenas pavadinimu `half-life3.com` su tokia pat informacija kaip ir `half-life2.com`, taip pat su nurodytais Valve kontaktiniais duomenimis. Vienu laikotarpiu adresas nuvesdavo į Orange Box oficialią svetainę, bet vėliau tapo nebepasiekiamas.

### 2006

Gegužės mėnesį anonsuojamas „Half-Life 2: Episode Three“ pasirodymas, numatytas per 2007 m. Kalėdas. Tą patį mėnesį atskleidžiama, jog naujieji epizodai bus išleidžiami kas 6-8 mėnesius ir bus maždaug 4-6 valandų trukmės ilgumo. Be to, užsiminta apie „Episode Four“, kuriamą kitos studijos ir turėsiantis atskirą siužetą, susijusį su „Half-Life“ įvykiais.

### 2007

* Birželio mėnesį patvirtinama, jog Gordon'as Freeman'as bus pagrindinis „Episode Three“ protagonistas.

* David Speyrer ir Doug Lombardi per gegužės mėnesį duotą interviu prasitarė, jog vystant žaidimą daug darbo įdėta į topografijos bei klimato skirtumus tarp „Episode Two“ ir ateisiančio „Episode Three“, o sugrįžimas į City 17 žaidime nėra numatytas. Speyrer atsisakė komentuoti apie spekuliacijas dėl žūtbūtinio susirėmimo Arktikos tyrimų centre, kuris galimai taps žaidimo kulminacine akimirka.

* Spalį išleidžiamas „Episode Two“, kurio pabaigoje pagrindiniai veikėjai ruošiasi išvykti į Arkties pusę, ten ketindami surasti Judith Mossman, taip pat netikėtai atrastą Aperture Science priklausantį ledlaužį „Borealis“. Visa tai byloja apie žaidimo tolimesnius scenarijus.

* Lapkričio mėnesį David'as Speyrer'is per interviu pasakė, jog scenos ir detalės, liečiančios „Episode Three“ siužetą, tikslingai buvo neparodytos „Episode Two“ pabaigoje, kad būtų išvengta nemalonių reakcijų iš žaidėjų, kuriems vėliau tektų pamatyti naujajam epizodui skirtą anonsą ir pagal jį susidaryti visai kitokį įspūdį apie „Half-Life“ tolimesnius įvykius. Žaidimo kūrėjai nenorėjo būti suvaržyti ir priversti remtis tik tuo, kas buvo parodyta ankstesnio žaidimo pabaigoje, nes komanda buvo nusiteikusi ambicingai ir tam tikros idėjos galėtų nesutapti su anksčiau atskleistomis detalėmis. Tą patį mėnesį GamesRadar papublikavo pirmąjį „Half-Life 2: Episode Three“ skirtą koncepcinį piešinį.

* Gruodį išplito informacija, teigianti, jog naujasis epizodas bus skirtas užbaigti ne visą žaidimo siužetą, o tik esamą istorijos etapą. Šalia jo jungsis dar daugiau epizodų, atveriančių duris tolimesniam siužeto vystymui.

### 2008

* Kovo mėnesį Andrea Wicklund savo Picasa paskyroje patalpino eilę koncepcinių iliustracijų. Jos buvo nutekintos, nors originalios (paviešintos) nuotraukos vėliau susektos ir pašalintos. Visa galerija apačioje:

#### Kita

* Balandžio mėnesį išleisti trijų objektų pirminiai kodai, skirti Source SDK ir laikomi aplanke pavadinimu "Episode3", kurie visai netrukus buvo pašalinti. Tai buvo `npc_combine_armored` (labai stipriai apšarvuotas Combine, kurio kiekvieną kūno dalį dengia šarvai), `npc_wpnscanner` (skraidantis skeneris, gebantis šaudyti žaibo prigimties strėlėmis) bei `weapon_proto1` (testavimui skirtas ginklas). Po kurio laiko Valve darbuotojo Tony Sergi patvirtinta, jog tai tebuvo užsilikusi medžiaga iš senesnių darbų.

* Liepos mėnesį pasirodė antroji „Episode Three“ koncepcinė iliustracija, vaizduojanti Gordon'ą Freeman'ą akistatoje su Advisor, o tą patį mėnesį vėliau pasirodė ir paskutinė trečioji iliustracija.

* Per spalio mėnesį vykusį interviu, Valve marketingo vadovas Doug Lombardi informavo, jog žaidimas gali būti anonsuotas maždaug metų gale. Jis taip pat pridūrė, kad atstumas tarp ateinančio tęsinio ir „Episode Two“ išleidimo bus didesnis negu tarp kelių pastarųjų „Half-Life“ žaidimų.

* Gruodį išleistas vaizdo klipas, kuriame kaip teigiama, yra žaidimo „Half-Life 2: Episode Three“ ankstyvoji versija (angl. alpha), nors kaip vėliau paaiškėjo, kad tai tik fano sukurtas žemėlapių rinkinys.

### 2009

* Žaidėjų bendruomenė, belaukdama, kol kas nors iš kompanijos birželio 1 d. prabils apie „Half-Life“ žaidimų ateitį, vietoj to sulaukia Left 4 Dead 2 anonso. Ši žinia paskatina žaidėjų bendruomenę įsteigti Steam platformoje grupę, skirtą boikotuoti Left 4 Dead 2. Po šio sumanymo sekė peticija, sukurta vartotojo Surfrock22 ir pavadinta "Message to Valve" (liet. "Žinutė, skirta Valve"). Peticijoje reikalaujama geresnio komunikavimo tarp Valve kompanijos ir „Half-Life“ žaidimų fanų, aktyviau skelbti naujienas. Joje taip pat užsimenama, kad šios žaidimų franšizės fanų bendruomenė yra seniausia, lyginant su kitais kompanijos žaidimais, taip akcentuojant jos svarbą.

* Rugpjūtį pasirodė filmuota medžiaga, kuriame Gabe Newell, bendradarbiaudamas su dviem gestų kalbos vertėjomis, aptaria kurčnebylystę bei kompiuterinius žaidimus kartu su grupele klausos sutrikimų turinčiais žmonėmis. Newell'as kalba apie ketinimus kuriant „Half-Life“ žaidimus atsižvelgti į šį sutrikimą turinčius žaidėjus, sukuriant jiems palankesnę aplinką bei ruošiant vieną kurčią veikėją, kuris reprezentuotų jų bendruomenę. Taip pat Newell'as iškėlė tokią idėją, kad Alyx, iki sutikdama Freeman'ą, turėjo simpatiją vienam kurčiam pasipriešinimo sukilėliui, todėl ji suprogramavo Dog taip, kad jis padėtų mokytis gestų kalbos, o vėliau ir komunikuoti. Kažkuriuo metu tas sukilėlis išvyko kovoti prieš Combine, o Alyx ir toliau su Dog naudojo gestų kalbą, kad galėtų bendrauti nepritraukiant aplinkinių dėmesio. Tą patį mėnesį Newell'as atskleidė, kad Valve eksperimentuoja su naujovėmis, kurios galėtų būti pritaikytos ir „Episode Three“. Visgi jis pridūrė, jog neturi daugiau žinių apie naująjį žaidimą ir kad praneš tik tuo atveju, kai turės paruoštos naujos medžiagos.

### 2010

* Per kovo mėnesį pateiktą interviu, Gabe Newell'as duoda užuominą, kad kūrėjai ketina grįžti prie „Half-Life“ žaidimų psichologinio siaubo ištakų, išnaudodami fanų giliausias baimes, prilygindamas "vaiko netekčiai" arba "gebėjimų praradimui".

* Ta patį mėnesį pasirodžius Portal ARG, fanai ėmė spekuliuoti, ar tai turi kažkokių sąsajų su „Episode Three“, bet vėliau paaiškėjo, jog tai buvo reklama ateinančiam „Portal 2“.

* Balandį duotame interviu Newell'as tvirtina, jog sekančiame „Half-Life“ žaidime Gordon'as Freeman'as išliks nepasikeitęs, jis nori, kad šis personažas didžiąja dalimi žaidime išliktų "ranka ir laužtuvu". Be to, neplanuojama Freeman'ui suteikti balso, nes jo nuomone tai suteikia personažui žavesio, padedančio efektyviau tyrinėti žaidimo pasaulį.

* Liepos mėnesį, praėjus nedaug laiko po „Alien Swarm“ išleidimo, buvo aptikti "užuominų mazgai" (angl. *hint nodes*) šio žaidimo kūrimo įrankių rinkinyje (SDK), pavadinti "Ep3 Blob Shake Position", "Ep3 Fire Cover Position", "Ep3 Brain Cover Position", "Ep3 Brain Regenerate Position", "Ep3 Spit Position", "Ep3 Spawn Generator Position" bei "Aperture: Nest". Sprendžiant iš paminėtų "Ep3" ir "Aperture", galima daryti prielaidą, jog tai galėjo būti medžiagos, skirtos naujajai „Half-Life“ daliai, liekanos.

* Rugpjūtį duotame interviu Doug Lombardi pareiškė, jog kompanija nenori versti laukti, tačiau šiuo metu neturi jokių žinių apie Gordon'ą Freeman'ą ir jo nuotykius.

### 2011

* Vasario mėnesį Chet Faliszek pareiškia, jog kompanija Valve šiuo metu nėra pasiruošusi kalbėti apie naująjį žaidimo epizodą.

* Paklaustas apie „Half-Life“ žaidimų serijos ateitį, Doug Lombardi patikino, jog Valve dar nėra apleidusi idėjos toliau tęsti Gordon'o Freeman'o nuotykių ir pataria laukti naujienų, neatskleisdamas jokių kitų detalių.

* Balandžio 19 d. išleidus „Portal 2“, pasirodė ir jo kūrimo ypatumus apžvelgianti interaktyvi knyga „The Final Hours of Portal 2“, kurios autorius Geoff Keighley šioje knygoje teigia manantis, jog „Portal 2“ greičiausiai yra paskutinis Valve sukurtas absoliučiai vieno žaidėjo režimo žaidimas (angl. *singleplayer*). Šis pareiškimas lieka neteisingai suprastas žaidimo fanų bendruomenės, kuri tai traktavo kaip *singleplayer* žaidimų eros pabaigą. Tokią nuomonę gegužę duotame interviu paneigė Gabe'as Newell'as, sakydamas, jog tai veikiau yra ne *singleplayer* žaidimų pabaiga, o patobulintų ir išplėstų *singlepayer* žaidimų pradžia – nuo šiol vieno žaidėjo žaidimai turės papildomų socialinio ryšio plėtojimui skirtų funkcijų ir elementų, padėsiančių susijungti su draugais bei vienaip ar kitaip žaisti kartu. Newell'as siekia, kad šis naujasis žingsnis paliestų ir naujuosius kompanijos *singleplayer* tipo žaidimus.

* Gegužės mėnesį kalbintas Newell'as pareiškė, jog Valve atsisako epizodinio žaidimų siužeto vystymo modelio, vietoj to teikiant nuolatinius atnaujinimus per „Steam“ platformą, kaip kad imta daryti su „Team Fortress 2“. Tai galėjo reikšti, jog „Half-Life“ nebebus ankstesniųjų žaidimų sudėtyje ir galbūt išsivystys į gerokai didesnį projektą. Tą patį mėnesį išleistas žaidimo *Portal 2* programinių kūrimo įrankių rinkinys (SDK), kuriame žmonės aptiko kodo, skirto "Combine Advisor - Roaming", eilutę. Ilgai netrukus, ši eilutė yra pašalinama per ateinantį atnaujinimą. Vėlgi, tą pačią gegužę aptikti .vcd tipo failai, pavadinti atitinkamai "magnuss\_get\_going.vcd", "magnuss\_idle.vcd", "magnuss\_nopoint.vcd", "magnuss\_shakehead.vcd" ir "magnuss\_wave.vcd", kurie sprendžiant iš žymės "magnuss" yra skirti "magnusson.mdl", t.y. Arne Magnusson modeliui. Šių failų neaptinkama „Half-Life 2: Episode Two“ žaidime, kuriame Magnusson'o animacijos pažymėtos "mag", kas reiškia, jog tai galbūt tik senos animacijos, kurių buvo kažkuriuo metu atsisakyta arba tai animacijos, ruoštos naujajam „Half-Life“.

* Birželio mėnesį, renginio „Games for Change“ metu, Gabe Newell'as pateikia pranešimą, kuriame daugiausiai kalba apie švietėjišką žaidimų naudą. Kuomet paprašė auditorijos užduoti klausimą, vienas iš dalyvių ėmėsi teirautis, kada bus išleistas trečiasis „Half-Life 2“ epizodas. Į tai Gabe'as atsakė: "Jeigu sugebate užduoti tokį klausimą, vadinasi pakankamai gerai žinote koks yra atsakymas".

* Rugpjūčio 11 ir 12 dienomis trys fanai surengia piketą, šalia Valve pagrindinės būstinės, esančios Belvju mieste Vašingtone (JAV), reikalaudami informacijos apie „Episode Three“ arba „Half-Life 3“. Newell'as pats ateina su jais susitikti ir pasiūlo papietauti. Taip pat Erik'as Johnson'as aprodo kompanijos ofisus, pavaišina pica ir net duoda išbandyti dar neišleistą „Dota 2“. Vis dėlto, paklausus apie sekančią „Half-Life“ dalį, Newell'as trumpai atsakė: "Nieko negaliu pasakyti". Antrąją piketavimo dieną prisijungus trečiajam asmeniui, ant kartoninių lentelių buvo rašoma: "*CANADA 4 THE RELEASE OF HALF LIFE 3*", "*HALF LIFE 3... IS IT LEFT 4 DEAD?*", *"HOW DID JUDITH GET TO THE ARCTIC SO QUICKLY?* [...]" "*I COULDN'T THINK OF A NEW SIGN... BUT YOU KNOW WHAT WE WANT (HL 3)*" – jose keliamas klausimas, ar „Half-Life 3“ pasmerktas mirčiai, kaip Judith Mossman taip greitai atsidūrė Arktyje ir išreiškiamas noras pamatyti naująją žaidimo dalį. Kadangi netoliese buvo ir Microsoft būstinė, galimai vienas iš Valve darbuotojų atnešė trijulei mažų lentelių ant kurių su pajuokavimu parašytas prašymas Microsoft grąžinti Office programinės įrangos talismaną "Clippy". Šios akcijos dalyviai nesiruošė daryti rimto protesto, nes anot jų viskas daryta labiau juoko forma – žmonės tiesiog turėjo laisvo laiko ir nutarė jį smagiai išnaudoti. Vėliau portalas Kotaku irgi bandė pasiteirauti Newell'o apie laukiamą žaidimą, tačiau šis ir vėl atsakė, kad neturi jokių žinių.

* Kažkur rugsėjo 19 d. vienas vietnamiečių *beta* versijos testuotojų internete nutekina „Dota 2“ žaidimo *client* failus. Tarp visų failų aptinkamas aplankas, pavadinimu "ep3", kuriame palikti failai su atitinkamais pavadinimais: "weapon\_icegun", "weaponizer\_concrete", "weaponizer\_liquid", "weaponizer\_metal" bei "weapon\_flamethrower". Vis dėlto, rugsėjo 23 d. Chet Faliszek sureaguodamas į tai nugesino visą smalsumą, teigdamas, jog šie failai neturi jokios reikšmės.

* Gruodžio 1 d. vienas iš Sietle (JAV) įsikūrusios žaidimų kūrimo kompanijos „Uber Entertainment“ darbuotojų Chandana Ekanayake per vietinį kūrėjų renginį pastebi žmogų, jo teigimu, „Valve“ darbuotoją, vilkintį marškinėlius su „Half-Life 3“ tariamu logotipu. Ekanayake, būdamas didelis „Half-Life“ žaidimų fanas, paprašo šio žmogaus leisti padaryti nuotrauką. Vėliau paklausus ar ką nors gali papasakoti apie trečiąją žaidimo dalį, šis atsakė nieko nežinantis. Tą pačią dieną, vienas iš žaidimo fanų Alexei paprašo scenarijaus autoriaus Marc Laidlaw patvirtinti tų marškinėlių egzistavimą, kuris atsako teigiamai, tačiau neturįs daugiau ko papasakoti.

* Gruodžio 9 d. sulaukiama anoniminio JAV įgarsintojo kreipimosi, teigiančio, jog dalyvavo žaidimo „Half-Life: Episode 3“ įgarsinime, kas ėmė audrinti spekuliacijas dėl žaidimo pristatymo gruodžio 10 d. per „2011 Spike Video Game Awards“. Tačiau nieko panašaus neįvyko.

* Prasidėjus „Steam Holiday Sale“ išpardavimui, „Steam“ platformoje buvo galima rasti iliustracijų, kuriose paliktos užuominos apie *Half-Life*. Gruodžio 22 d. išleistame komikse „Randolph the Red-Nosed Turret“ ant nupieštos židinio atbrailos sukabintos trys dekoratyvinės kojinės Gordon'ui, Alyx bei Dog. Virš židinio kaba piešinys su peizažu iš „Portal 2“, kurį pabaigoje mato Chell. Išpardavimo penktosios dienos skaidrės pabaigoje vaizduojami „Steam“ talismanai kartu su Kalėdų Seneliu lekiantys rogėmis, iš kurių vienas laiko pakabuką su Lambda emblema ir trimis šviesos taškeliais. Tai paskatino neišvengiamą gandų sklidimą apie „Half-Life“ tęsinio pasirodymą.

* Gruodžio 23 d. įgarsintojas John Patrick Lowrie savo asmeninio tinklaraščio straipsnio apie jo žmonos Ellen McLain nominavimą „VGA“ apdovanojimams komentaruose paneigė vieno komentatoriaus išsireiškimą apie gruodžio 9 d. pasirodžiusio paslaptingo įgarsintojo žodžius, atsakydamas, jog šiam dar neteko įgarsinti ir neturi jokios informacijos apie „Half-Life 3“. Taip pat pridūrė, jog kartu su Ellen nieko negirdėjo apie naująjį žaidimo epizodą. Tą patį pakartoja ir 2012 metais.

* Gruodžio 26 d. dar 2009 m. registruota peticija (2012 m. turėjusi daugiau kaip 1600 parašų) virto „Steam“ platformoje sukurta grupe, pavadinta "A Call for Communication (Half-Life)" (nuo 2012 m. turėjusi nemažiau kaip 50,000 narių).

### 2012

* Sausio 5 d. naujas judėjimas "Operation Crowbar" startavo „Steam“ platformos forume. Tai dar viena protesto forma, siekiant priversti „Valve“ kalbėti apie „Half-Life“. Fanai ėmė raginti visus galinčius įsigyti laužtuvą nusiųsti paštu į „Valve“ būstinę, o to nenorintiems siūlyta paprastesnė priemonė, tiesiog elektroniniu paštu arba į „Facebook“ puslapį siuntinėti nuotraukas, kurioje būtų pavaizduotas laužtuvas.

* Sausio 9 d. ankstyvosios žaidimo „Counter-Strike: Global Offensive“ kūrimo stadijos failuose aptikta keletas užuominų, susijusių su „Half-Life“. Žemėlapio "Office" tekstūrose tarp daugelio failų pastebėti „Half-Life 2“ veikėjų vardai.

* Sausio 10 d. portalo „IGN“ redaktorius Charles Onyett svarstydamas apie žaidimų industrijos tendencijas, išreiškė tikėjimą, jog 2012 metai bus tie, per kuriuos „Valve“ pagaliau ims kalbėti apie „Half-Life 3“ ir kad prieš paskelbdami naują žaidimą, kompanija greičiausiai laukia žinių apie naujosios kartos konsoles iš „Sony“ bei „Microsoft“.

* Sausio 13 d. Marc Laidlaw patvirtino, jog tarp 2006 ir 2009 m. buvo kuriamas „Half-Life 2“ tęsinys „Return to Ravenholm“, dar žinomas kaip ketvirtasis epizodas, kūrimo studijos „Arkane Studios“.

* Iki sausio 19 d. „Steam“ grupė "A Call for Communication (Half-Life)" buvo aptariama net daugiau kaip 27-iuose straipsniuose, skirtinguose žaidimų portaluose.

* Balandžio mėnesį Gabe Newell buvo apklausiamas per „Seven Day Cooldown“ tinklalaidę. Per ją laidos vedėjas pasiteiravo dalyko, kuris "svarbus" visiems fanams – kada būtų galima tikėtis „Ricochet 2“ išleidimo, į ką Newell'as su nuostaba linksmai atsakė, jog nenori nieko prižadėti, kalbėdamas apie tokį "didžiulį siužetą" turintį žaidimą kaip „Ricochet 2“ ir kad daug kas gali keistis žaidimo vystymo eigoje. Manyta, jog „Ricochet 2“ yra užuomina apie naują „Half-Life“ dalį, kadangi pats žaidimas iš tikrųjų yra iš „Half-Life“ kildinama, siužeto neturinti modifikacija, vertinama kaip vienas prasčiausių „Valve“ gaminių. Paklaustas, ar tie, kurie dirbo prie „Ricochet 2“ apleido žaidimą ir pradėjo dirbti su kitais projektais, Newell'as atsakė, kad visi, kurie dirbo ir toliau dirba ties „Ricochet 2“.

* Birželio 1 d. pasirodo įrašai „Twitter“ socialiniame tinkle, kuriuos rašo vartotojas *BreenGrub*. Po kurio laiko pagr. scenaristas Marc Laidlaw patvirtina besislepiantis už šio vardo bei rašantis išgalvotas istorijas – anot jo, negalįs suteikti naujojo „Half-Life“ ir kad šiuo metu tai yra daugiausia, ką gali duoti.

* Birželio 9 d. pasirodo vaizdo įrašas, kuriame Newell'as matomas kaldinantis laužtuvą ant priekalo. Kitas asmuo jo paklausia: "Ar jau paruošta?", į ką Gabe'as atsako: "Šiems dalykams reikia laiko".

* Rugpjūčio 14 d. Mad Catz publikuoja kompiuteriu sugeneruotą vaizdo įrašą, kuriame reklamuojama klaviatūra su pasirodančiu „Half-Life 3“ logotipu šalia kitų ikonų.

* Rugpjūčio 17 d. dar viename vaizdo įraše matomas Gabe'as Newell'as, šįkart juokaujantis: "Jūs niekada neišvysite *Half-Life 3*, jei ir toliau mane ėsite". Tai bylojo, jog sekantis žaidimas, jei ir pasirodys, galimai turės „Half-Life 3“ pavadinimą.

### 2013

* Kuriamas „Half-Life 3“ prototipas su nedideliu siužeto mišiniu bei ginkluotų susidūrimų scenarijais, primenančiais žaidimą „Left 4 Dead“. Prototipo vystymas susidūrė su aibe problemų dėl naudojamo „Source 2“ varikliuko, kuris dar tuo metu nebuvo užbaigtas, todėl buvo atšauktas.

* Birželio 19 d. nutekintas „Valve“ vidinės *Half-Life 3* dedikuotos grupės narių sąrašas, kuriame įtraukti 42 iš maždaug 300 tuo metu dirbusių darbuotojų.

* Rugpjūčio 15 d. daugybėje „Valve“ žaidimų įgarsinęs John Patrick Lowrie pareiškia, jog trečioji serijos dalis vis dar nepasirodė todėl, kad kompanija tebedirba ties nauja judesių fiksavimo sistema, leidžiančios koreguoti judėjimą atsižvelgiant į tai, kokių veiksmų žaidėjas imasi. Vėliau dar pridėjo: „Svarbiausias dalykas, kurį privalote turėti omenyje apie mus, įgarsintojus, tai jog mes esame paskutinieji, kurie viską sužino. [...] viskas, ką Gabe'as Newell'as praneša, yra daugiausia, kiek jums pavyks sužinoti“.

* Rugpjūčio 20 d. neseniai „Valve“ būstinėje viešėjęs fanas prakalbo apie informaciją, kuria dalinosi jį lydėjęs gidas, kalbėdamas apie „Half-Life 3“: „Jeigu imčiau apie tai pasakoti, jums kiltų tik dar daugiau klausimų. Viskas, ką turime, tai tik trupinėliai. Jokios struktūros, jokio siužeto“.

### 2014

* Sausio 3 d. Newell'as, prisimindamas kompanijos veiklos pradžią, užsiminė, jog jie tebuvo vieno žaidėjo (angl. singleplayer) žaidimų kūrėjai, kuriems būtų užtekę tiesiog išleisti „Half-Life“ vieną dalį po kitos, tačiau nusprendė pabandyti kurti daugelio žaidėjų (angl. multiplayer) žaidimus, nors iki tol nebuvo jokio komerciškai sėkmingo tokio tipo žaidimo.

### 2015

* Pradėtas kurti virtualios realybės įrenginiams skirtas „The Lab“ žaidimas, susidedantis iš įvairių žaismingų užduočių, skirtų išreklamuoti *HTC Vive* bei *SteamVR* technologijas. Tuo pačiu radosi žinių apie dar vieną kuriamą žaidimą, vadinamą „Shooter“ – pirmojo asmens šaudyklę, vykstančią „Half-Life“ pasaulyje. Dėl žaidimo vystymo laiko stokos, jis taip ir nepasirodė.

* Panašiu metu, kai buvo kuriamas „The Lab“, žaidimo scenarijaus autorius Mark Laidlaw pradėjo dirbti ties nauju VR projektu, vadintu „Borealis“, leidžiančiu iš arčiau patyrinėti to paties pavadinimo laivą, kurį buvo galima matyti „Half-Life 2: Episode Two“ gale. Dėl kompanijos viduje vykusių nesklandumų, tolimesnis projekto vystymas buvo nutrauktas.

* Kovo mėnesį „Kotaku“ portalui duotame interviu Jeep Barnett atskleidė, jog kompanija pastaruoju metu eksperimentavo su virtualios realybės technologijomis, tam panaudodami „Half-Life“ žaidimų modelius ir dizaino elementus. Visgi apie naujo žaidimo kūrimo patvirtinimą nebuvo galima kalbėti, kadangi pats Barnett'as pareiškė: „Mes nesakome "ne", tačiau [po kol kas] nežinome ką tiksliai turėtume daryti“.

* Birželio 9 d. kompanija išleido „Steam VR“ skirtą aplikaciją „Destinations“, paskatinusią žaidėjų bendruomenę pasidomėti apie potencialiai naują turinį, kurio vidiniame kode buvo aptiktas „HLVR“ vardas ir saujelė su „Half-Life“ susijusių failų, suponuojančių apie galimą „Half-Life VR“ vystymą arba pasirodymą. Tai veikiausiai pirmas kartas, kai kompanija atskleidė savo ketinimus VR atžvilgiu.

* Tą patį mėnesį „YouTube“ kanalas *Inside Gaming* išleido vaizdo įrašą, kuriame teigiama apie gautą anoniminį laišką iš „Valve“, prabylantį apie trečiosios žaidimo dalies kūrimo užkulisius. Atskleidžiama, jog dar 2009 m. žaidimo kūrimui buvo suburta per šimtą darbuotojų, tačiau ilgainiui dalis jų perėjo prie kitų žaidimų, tokių kaip Portal 2 ar Dota 2, kuriems reikėjo papildomo dėmesio. Be to, kompanijos vadyba nerodo susidomėjimo naujuoju „Half-Life“, baimindamasi, kad jis gali virsti fiasko, sukeliant kontroversiją (panašiai kaip „Mass Effect 3“) ir yra linkusi pasikliauti „Steam“ platformos bei kitų žaidimų generuojamomis pajamomis. Nepaisant to, prie žaidimo visgi dirba maždaug dešimties žmonių grupė, kuri jau turi parūpinusi siužetą ir tam tikras lygių sekas. Reaguodamas į šį laišką, scenaristas Marc Laidlaw pareiškė: „Negaliu komentuoti „Valve“ viduje vykstančių procesų, tačiau sprendžiant iš viso to, manau, kad jus kažkas mausto. [...] Dirbdamas „Valve“ supratau, jog baimė neturi įtakos priimant sprendimus, ką vystyti ir ko ne.“

## Išnašos

1. ↑ „The Valve manifesto“ – MCV/Develop
2. ↑ „HALF-LIFE 3, LEFT 4 DEAD 3, SOURCE 2 + MUCH MORE FOUND ON VALVE PROJECT TRACKER“ – ValveTime
3. ↑ „“A Call For Communication/Message To Valve” Movement Still Going, Now Has Its Own Steam Group“ – LambdaGeneration
4. ↑ „“Operation Crowbar” – Crazy Fans Pay Money… To Send Valve Crowbars… To Get Across A Half-Life “Message”“ – LambdaGeneration
5. ↑  „The Final Hours of Half-Life: Alyx -- Behind Closed Doors at Valve Interview“ – thegameawards vaizdo įrašas YouTube platformoje
6. ↑ Whois Record for Half-Life3.com
7. ↑ „The World According to Gabe“ – PCGamer
8. ↑ „Concept Art Leaked For Cancelled Half-Life-EA Games Project?“ – LambdaGeneration
9. ↑ „Opening the Valve“ – EuroGamer
10. ↑ „Valve comments on Episode Three progress“ – EuroGamer
11. ↑ „RPS Interview: Episode Two’s David Speyrer“ – Rock, Paper, Shotgun
12. ↑ 12.0 12.1 „The first concept art from Half-Life 2: Episode Three“ – GamesRadar
13. ↑ „Half Life 3“ – StuffWeLike.com
14. ↑ „Interview: Valve's Doug Lombardi“ – Kikizo
15. ↑  „My HL2EP3 Trailer“ – mixmed1a vaizdo klipas (2008 m. gruodžio 22 d.)
16. ↑ „FAKE Episode 3 Maps for Half-Life2: Ep2“ – atsisiuntimo nuoroda ModDB platformoje
17. ↑ „Left 4 Dead 2 Game Add-on #1“ – Steam naujienos (2009 m. gruodžio 14 d.)
18. ↑ „The Episode Two SPUF’s “Message to Valve” Petition Has Hit 1,000 Signatures!“ – LambdaGeneration
 „Gabe Newell w/ Deaf Character - Part Two“ – SamuelS1289 įkeltas vaizdo įrašas YouTube platformoje
20. ↑  „Steamcast Episode #9: "Exclusive interview with Gabe Newell" Transcript“ – pokalbio transkripcija
21. ↑ „Gabe Newell: Next Half-Life needs to scare“ – computerandvideogames.com (archyvuota)
22. ↑ „Portal Patch Adds Morse Code, Achievement - Portal 2 Speculation Begins“ – Shacknews
23. ↑ „Gabe Newell: Next Half-Life won't change Gordon Freeman“ – computerandvideogames.com (archyvuota)
24. ↑ „How Valve will change PS3“ – computerandvideogames.com (archyvuota)
25. ↑ „'When is Half-Life 2: Episode 3 coming out?' 'What? Sorry, we can't hear you...'“ – News.com.au (nuoroda neveikianti)
26. ↑ „AusGamers Valve Software 2011 Video Interview“ – AusGamers
27. ↑ Owen Good (2011-05-07): „Valve Turns to 'Singleplayer-Plus,' not 'No More Singleplayer,' Says Chief“ – Kotaku
28. ↑ „The Valve manifesto“ – Develop
29. ↑ „Half-Life Code Found Inside Portal 2 SDK“ – LambdaGeneration
30. ↑ „New Half-Life Choreography Files For Doctor Magnusson, Found In Portal 2“ – LambdaGeneration
31. ↑  „Half-Life 2 EP3 - Magnusson animations“ – Bill654242 vaizdo įrašas YouTube platformoje
32. ↑ „When is Half-Life Episode 3 Coming? You Know the Answer“ – 1UP (nuoroda neveikianti)
33. ↑ „Fans Picket for HL3 Outside of Valve HQ, Are Greeted By Gabe Himself“– LambdaGeneration
34. ↑ „Day 2 of the Valve protest - Still holding strong“ – Reddit
35. ↑ „What Became Of The HL3 Protest?“ – LambdaGeneration
36. ↑ „What Did Gabe Newell Say to the Half-Life 3 Protesters?“ – Kotaku
37. ↑ „Dota 2 Client Leaked – Including Actual HL2: Episode Three Code!“ – LambdaGeneration
38. ↑ „Half-Life 3 T-Shirt Confirmed, But That is All“ – Kotaku
39. ↑ „Marc Laidlaw Confirms That There Is A Half-Life 3 Shirt Out There… With A Vague And Suspicious Non-Answer“ – LambdaGeneration
40. ↑ „STEAM HOLIDAY SALE - DAY FIVE“ – Steam News.
41. ↑ „Valve Teases Half-Life 3 Through Hidden Steam Store Image; And More Strange Half-Life Hints And Clues“ – LambdaGeneration
42. ↑ „Ellen gets nominated for a VGA award, Part 3: Into the belly of the beast“ – John Patrick Lowrie blog'as
43. ↑ „The Episode Two SPUF’s “Message to Valve” Petition Has Hit 1,000 Signatures!“ – LambdaGeneration
44. ↑ „"A Call For Communication/Message To Valve" Movement Still Going, Now Has Its Own Steam Group“ – LambdaGeneration
45. ↑ „"Operation: Crowbar" – Crazy Fans Pay Money… To Send Valve Crowbars… To Get Across A Half-Life “Message”“ – LambdaGeneration
46. ↑ „Bizarre In-Game CS: Global Offensive Whiteboard Surfaces: Indicates An August 2012 Release Date For CS:GO, And More Weird Half-Life And Number 3 References – Could Doctor Breen Still Be Alive?/ Development of the next Half-Life game“ – LambdaGeneration
47. ↑ „Prediction: Half-Life 3 Will Be Unveiled in 2012“ – IGN
48. ↑ „Marc Laidlaw On The Canceled Half-Life Spin-offs: Return To Ravenholm And “Episode Four”“ – LambdaGeneration
49. ↑ „Aftermath: Invite Party -- 17,500 current members“ – "A Call for Communication (Half-Life)" (Steam)
50. ↑ „One Month Later, The Half-Life Call For Communication Group Is Starting To Ramp Up, Has Major Event Lined Up“ LambdaGeneration
51. ↑ „Newell Updates Interviewer On The Status of (Wink, Wink) 'Ricochet 2'“ – Kotaku
52. ↑ „Half-Life writer Marc Laidlaw goes back to Breen with fanfiction Twitter account“ – PCGamesN
53. ↑  „These Things, They Take Time.“ – *Reverend\_Puffin* vaizdo įrašas „YouTube“
54. ↑ „S.T.R.I.K.E. 7 Keyboard Release Video“ – *Mad Catz* vaizdo įrašas „YouTube“
55. ↑  „gabe shark going to die“ – *Saucy Postal* vaizdo įrašas „YouTube“
56. ↑ 56.0 56.1 56.2 „Half-Life: Alyx - Final Hours“ – Steam platformoje.
57. ↑ „Half-Life 3, Left 4 Dead 3, Source 2 + Much more found on Valve's project tracker“. Archyvuota.
58. ↑ „Valve's voice actor: HL3 not in dev for several reasons; insufficient Mo-Cap tech“ – NeoGAF
59. ↑ „Linked comment by John Patrick Lowrie“ – John Patrick Lowrie tinklaraštyje
60. ↑ „MyGuitarIsOnFire comments on I got a tour at VALVe! AMA“ – reddit
61. ↑ „Gabe Newell on what makes Valve tick“ – The Washington Post
62. ↑ „Yep, Valve Is Experimenting With Half-Life In VR“ – Kotaku.
63. ↑  „Everything Known About Half Live: VR“ – Valve News Network.
64. ↑  „Half-Life 3 Will Never Release, Here's Why - The Know“ – Inside Gaming.